Slovenska kronika, 6.9.2010


Naslov: 11. Kozjanski sejem

Napoved za voditelja:

Ta konec tedna so v Kozjem spet pripravili Kozjanski sejem, kjer se predstavljajo tako domači podjetniki, obrtniki kot tudi društva in organizacije. Na stojnicah se je tako letos predstavilo okrog 40 razstavljavcev, ki so na ogled postavili svoje izdelke, v času sejma pa so potekale tudi razne predstavitve, športna tekmovanja, nastopi kulturnih skupin, ni manjkalo niti kozjanskih dobrot, vse od vina do kulinarične ponudbe.

T- Iz Kozjega GORAN ROVAN /

X- Snemalec in montažer Jože Grajžl /

Tudi letos je občina Kozje pripravila zdaj že tradicionalni Kozjanski sejem, na katerem se predstavijo podjetniki, obrtniki in tudi tamkajšnja društva. Vsem je to omogočeno brezplačno, saj stroške krije občina.

T- DUŠAN ANDREJ KOCMAN /
X- župan občine Kozje /

»Zato ker smo prepričani, da se splača. Sploh letošnji sejem, 11. po vrsti, je pravzaprav dokazal, da imajo naši podjetniki in obrtniki in vsi ostali ponudniki skupaj z društvi interes in mislim, da jih je treba upoštevat. Koliko je strošek občine potem? Skupno imamo v proračunu 20 tisoč evrov. Seveda za vse obsejemske tudi dogodke.«

Tisti, ki so pred desetimi leti dali pobudo za ta sejem, se tega zdaj z veseljem spominjajo.

T- ANDREJ KOLAR /
X- eden od pobudnikov sejma /
»Vsako leto je več razstavljavcev, bolj kvaliteten je in tisti, ki smo v začetku začeli s tem sejmom smo imeli prav, da je takrat štartalo. Se je razvil v to kar ste pričakovali ali celo kaj več? Mislim, da je prav, da smo začeli in se je marsikaj razvilo, še več kot smo si predstavljali.«

Zadovoljni so bili tudi obiskovalci.

T- STANKA PUNGERŠEK /
X- obiskovalka /
»Zanimivo, vse celotno kaj se na tem našem Kozjanskem dogaja. Nisem si predstavljala, da je tulk stvari se dogaja tuki.«

T- ALBIN BIZJAK /
X- obiskovalec /
»Mislim, da je v redu. Zanimivo, velik je, velik je za videt, ja. Ste prvič? Ne, vsako leto sem jaz tukej.«

Obiskovalci si vsako leto radi ogledajo sejemsko ponudbo, seveda pa je Kozjanski sejem tudi priložnost za druženje, pa tudi za sklepanje prijateljstev in kakšnih poslov.

